text: [{"text_idx": "#000002", "text": "KI\u0301 vann a\u00f0ru fer\u00f0 i\u0301 a\u0301r tepurt i\u0301 toppdysti mo\u0301ti B36 og hevur sjey stig ni\u00f0ur til HB a\u0301 2. pla\u0301ssi - A\u0301ki Samuelsen og Samuel Chukwudi skora\u00f0u fyri HB i\u0301 sigrinum i\u0301 Sarpuger\u00f0i."}, {"text_idx": "#000003", "text": "Claes Philip Kronberg hevur her \u00f8kt til 2-0 vi\u00f0 go\u0301\u00f0um ma\u0301li. Pa\u0301ll Klettskar\u00f0 leg\u00f0i upp til b\u00e6\u00f0i ma\u0301lini hja\u0301 heimali\u00f0num (Mynd: Sverri Egholm)"}, {"text_idx": "#000004", "text": "Tveir innanhy\u0301sis topp-fy\u0301ra dystir eru sp\u00e6ldir i\u0301 kv\u00f8ld. Talan var um dyst nummar ellivu hja\u0301 li\u00f0unum og um framskunda\u00f0ar dystir fra\u0301 16. umfari. Hetta er \"o\u0301lavs\u00f8kuumfari\u00f0\" - si\u0301\u00f0st i\u0301 juli hava KI\u0301, Vi\u0301kingur, HB og B36 evropeiskar uppga\u0301vur.KI\u0301 skal sp\u00e6la i\u0301 Champions League, og no\u0301gv bendir a\u0301, at li\u00f0i\u00f0 u\u0301r Klaksvi\u0301k aftur skal ta\u00f0 i\u0301 2024. Nu\u0301 eftir ellivu umf\u00f8r, hari\u0301millum fy\u0301ra topp-fy\u0301ra dystir, hevur KI\u0301 fult stigatal. Eins og i\u0301 dystinum i\u0301 Gundadali fyri ti\u0301gjgu d\u00f8gum si\u0301\u00f0ani, var ny\u0301ggjur ma\u0301lverji hja\u0301 f\u00f8royameistarunum, nu\u0301 B36 vitja\u00f0i. Markus Petterson fekk ska\u00f0a undir upphitingini, og eykama\u0301lverjin Hannis Matras avloysti. Hetta var fyrsti dystur i\u0301 Betrideildini hja\u0301 22-a\u0301ra gamla klaksvi\u0301kinginum, og hetta loysti hann heilt v\u00e6l.Heimali\u00f0i\u00f0 leg\u00f0i bragdliga fyri og kom a\u0301 odda i\u0301 13. minutti - ta\u0301 hev\u00f0i Mattias Lamhauge longu veri\u00f0 noyddir at beina skot fra\u0301 A\u0301rna Frederiksberg a\u0301 stongina. Nu\u0301 sp\u00e6ldi KI\u0301 v\u00e6l, B36 gav heldur no\u0301gv pla\u0301ss, og so kundi Mads Mikkelsen hegnisliga lyfta bo\u0301ltin uppum Mattias. KI\u0301 var veruliga omana\u0301, men stutt fyri steg\u00f0in bjo\u0301\u00f0a\u00f0i B36 - og serliga Hannes Agnarsson - av og hev\u00f0i nakrar m\u00f8guleikar. Ta\u0301 beint yvir ein ti\u0301mi var\u00f0 sp\u00e6ldur, kringsetti KI\u0301 brotsteigin hja\u0301 B36 og upp a\u0301 n\u00e6sta sto\u0301ra m\u00f8guleikan i\u0301 a\u0301lopinum skora\u00f0i Claes Kronberg til 2-0 vi\u00f0 si\u0301num fimta ma\u0301li i\u0301 kappingara\u0301rinum. Eins og i\u0301 fyrsta ma\u0301linum leg\u00f0i Pa\u0301ll Klettskar\u00f0 snilt av til vi\u00f0leikara."}, {"text_idx": "#000005", "text": "Ta\u00f0 er la\u0301gvaksni og royndi danin Claes Kronberg, sum her ver\u00f0ur fagna\u00f0ur fyri at hava sett seinasta fo\u0301tin a\u0301 KI\u0301-a\u0301lop. Vi\u00f0 vinstra beininum \u00f8kti nummar 32 til 2-0 (Mynd: Sverri Egholm)Nu\u0301 la\u0301 ta\u00f0 av a\u0301lvara til KI\u0301, og B36 bjarga\u00f0i a\u0301 strikuni l\u00f8tu seinni. Men so kom bo\u0301lturin heldur tilvildarliga til Hannes Agnarsson, i\u00f0 minka\u00f0i um munin. U\u0301tili\u00f0i\u00f0 try\u0301sti nu\u0301 av a\u0301lvara, og heimali\u00f0i\u00f0 tyktiskt merkt av st\u00f8\u00f0uni. Innskifti Valerijs Sabala, fyrrverandi KI\u0301-a\u0301leypari, hev\u00f0i naskan stu\u0301tara, sum Hannis Matras bjarga\u00f0i. Seinastu l\u00f8tuna helt heimali\u00f0i\u00f0 fast, og innskifti Sivert Gussia\u030as burdi \u00f8kt. To\u0301 try\u0301 stig til li\u00f0i\u00f0 hja\u0301 Magna Hoseth, sum heldur fram vi\u00f0 sama lag - B36 manglar at fa\u0301a stig i\u0301 oddadystunum mo\u0301ti KI\u0301 og HB er nu\u0301 ni\u0301ggju stig fra\u0301 fyrstapla\u0301ssinum."}, {"text_idx": "#000007", "text": "Ta\u00f0 var Vi\u0301kingur, sum samanlagt ho\u0301tti mest i\u0301 fyrra ha\u0301lvleiki. Heimali\u00f0i\u00f0 sp\u00e6ldi v\u00e6l vi\u00f0 millum anna\u00f0 Poul Kallsberg sum fremsta manni. Teitur Gestsson var to\u0301 fyri nakrar fer\u00f0ir, og millum anna\u00f0 eisini vinstri bakkurin A\u0301ri Mohr Jo\u0301nsson sum einu fer\u00f0ina bjarga\u00f0i a\u0301 strikuni, ta\u0301 Ja\u0301kup Johansen onkursvegna ikki fekk prika\u00f0 bo\u0301ltin i\u0301 ma\u0301li\u00f0. Stutt fyri ste\u00f0gin var ta\u00f0 meira HB. Fyrst gj\u00f8rdi Ba\u0301r\u00f0ur a\u0301 Reynatr\u00f8\u00f0 brotsspark mo\u0301ti Mads Borchers eftir langt u\u0301tspark fra\u0301 Teiti. Adrian skeyt to\u0301 uppum, men bert ein sto\u0301ran minutt seinni fekk A\u0301ki Samuelsen pla\u0301ss og royndi seg vi\u00f0 fl\u00f8tum langskoti, og bo\u0301lturin sni\u0301kti seg i\u0301 longra ma\u0301lhorni\u00f0. Dysturin var li\u0301vligur - eisini fra\u0301 byrjan av i\u0301 seinna ha\u0301lvleiki - og i\u0301 54. minutti \u00f8kti HB. Eftir ein go\u0301\u00f0an m\u00f8guleika fekk u\u0301tili\u00f0i\u00f0 hornaspark, i\u00f0 Viljormur Davidsen sendi inn u\u0301r h\u00f8gru. Samuel Johansen Chukwudi vi\u0301sti styrki, og Vi\u0301kingur fekk ikki tamarhald a\u0301 st\u00f8\u00f0uni. H\u00f8gi og sterki mi\u00f0verjin tamdi bo\u0301ltin vi\u00f0 l\u00e6rinum og ha\u0301lvflukta\u00f0i si\u0301\u00f0ani, staddur mitt fyri og a\u0301 fimm-metur linjuni. 0-2 og so var brekkan tung hja\u0301 heimali\u00f0num."}, {"text_idx": "#000008", "text": "A\u0301ki Samuelsen hevur her - fyri a\u00f0ru fer\u00f0 i\u0301 a\u0301r - skora\u00f0 i\u0301 sunnara ma\u0301li\u00f0 i\u0301 Sarpuger\u00f0i. Li\u00f0i\u00f0 hja\u0301 Ja\u0301kup Martini Joensen fo\u0301r avsta\u00f0 vi\u00f0 \u00f8llum i\u0301 kv\u00f8ld (Mynd: Sverri Egholm)HB vi\u0301sti a\u0301vi\u0301sar styrkir i\u0301 kv\u00f8ld, og millum anna\u00f0 var Emil Berger stinnur a\u0301 verjukenda mi\u00f0v\u00f8llinum. Sigurin tyktiskt eina l\u00f8tu ri\u0301miliga tryggur, og Samuel stu\u0301ta\u00f0i a\u0301 stongina, men Vi\u0301kingur hev\u00f0i eina l\u00f8tu, har heimali\u00f0i\u00f0 kundi fingi\u00f0 sto\u0301ran spenning i\u0301 aftur i\u0301 Sarpuger\u00f0i. Teir i\u0301 ljo\u0301sabla\u0301um stri\u0301ddust v\u00e6l og skapti st\u00f8\u00f0ur, og ta\u0301 eitt korter var eftir, fo\u0301r Poul Kallsberg umkoll i\u0301 brotsteignum eftir samanstoyt vi\u00f0 Dan i\u0301 Soylu. Eftir at bo\u0301lturin fekst at liggja stillur eydna\u00f0ist to\u0301 Teiti Gestsson - heldur margha\u0301ttiliga - at bjarga royndini fra\u0301 S\u00f8lva Vatnhamar. Teitur var komin yvir, har bo\u0301lturin enda\u00f0i, n\u00e6stan a\u0301\u00f0renn annars tryggi brotssparksskju\u0301ttin skeyt."}, {"text_idx": "#000009", "text": "HB vann fyri a\u00f0ru fer\u00f0 i\u0301 a\u0301r i\u0301 Nor\u00f0rag\u00f8tu - fyrru fer\u00f0 var i\u0301 steykappingini - og er nu\u0301 a\u0301 2. pla\u0301ssi. Vi\u0301kingur er nu\u0301 eitt stig sindur longur fra\u0301 topp-try\u0301."}, {"text_idx": "#000010", "text": "Betrideildin - framskunda\u00f0ir dystir fra\u0301 16. umfari"}, {"text_idx": "#000014", "text": "O\u0301sigra\u00f0 i\u0301 seinastu sjey evropeisku heimadystunum"}, {"text_idx": "#000015", "text": "Bresta saman um finalupla\u0301ss i\u0301 anna\u00f0kv\u00f8ld"}, {"text_idx": "#000016", "text": "U15-genturnar sku\u0301gva\u00f0u alla mo\u0301tst\u00f8\u00f0u av vegnum"}, {"text_idx": "#000017", "text": "U21-landsli\u00f0i\u00f0 so at siga o\u0301broytt"}, {"text_idx": "#000018", "text": "13 ny\u0301ggir venjarar fingi\u00f0 pro\u0301gv"}]